ai4bharat/Pralekha huggingface dataset:
وزیراعظم کا دفتر
وزیراعظم نے ’’ ایز آف ڈوئنگ بزنس گرینڈ چیلنج ‘‘ لانچ کیا صنعتی دنیا کے نمائندگان سے خطاب
نئی دہلی20 نومبر۔وزیراعظم جناب نریندر مودی نے آج نئی دہلی کے لوک کلیان مارگ میں منعقد ایک تقریب میں ،’’ ایز آف ڈوئنگ بزنس گرینڈ چیلنج ‘‘ کا آغاز کیا ۔
اس چیلنج کا مقصد آرٹی فیشیل انٹیلی جنس ، انٹرنیٹ ، بگ ڈاٹا اینالیٹکس ، بلاک چین اور دیگر اقسام کی جدید ترین ٹکنالوجی پر مبنی جدت طراز نظریات کو سرکار کے عمل میں اصلاحات کے لئے زیر استعمال لایا جانا چاہئے ۔ واضح ہوکہ گرینڈ چیلنج کے لئے یہ پلیٹ فارم اسٹارٹ اپ انڈیا کا ایک پورٹل ہے ۔
اس موقع پر موجود حاضرین سے خطاب کرتے ہوئےوزیراعظم نے صنعتی دنیا کے نمائندوں اور دیگر حضرات کو خطاب کے دوران ، ایز آف ڈوئنگ بزنس  کی درجہ بندی میں ہندوستان کے درجے میں بہتری کے لئے کوششوں کی ستائش کی ۔ انہوں نے یاد دلایا کہ جب ہم نے ہندوستان کے لئے پہلی بار یہ تصور پیش کیا تھا ۔ جس کا مقصد ای او ڈی بی کے میدان کے 50 شرکا کے دائرے کو توڑنا تھا ، تو اس پر شکوک وشبہات کا اظہار کیا گیا تھا تاہم پچھلے چار برسوں کے مختصر عرصے میں ہی اس میں نمایاں بہتری نظر آنے لگی ہے اور ای او ڈی بی کی درجہ بندی میں ہندوستان نے اس مختصر مدت میں 65 مقامات سرکئے ہیں۔ مرکزی اور ریاستی سرکار وں نے مقابلہ جاتی وفاقیت کے جذبے سے اسے بہتر بنانے کے لئے مل کر کام کیا ہے ۔
وزیر اعظم نے اپنی تقریر میں آگے کہا کہ مرکزی سرکار پالیسی سے چلنے والی حکمرانی اورقابل پیش گوئی کی پالیسی پر زور دیتی رہی ہے ۔ انہوں نے کہا کہ مرکزی سرکار جن اصلاحات پر کام کررہی ہے ، ان کا مقصد آئندہ نسلوں کے لئے ’’ ایز آف ڈوئنگ ‘‘کو بہتر بنانا ہے ۔ آج ایک چھوٹا کاروباری بھی آسانی کے ساتھ کاروبار کرسکتا ہے اور بجلی کا کنکشن حاصل کرنے جیسے عمل کو بھی سہل آسان بنادیا گیا ہے ۔ انہوں نے کہا کہ کاروباری تنازعات کو فیصل کرنے کے لئے صرف ہونےوالے وقت میں کمی کے نشانے کو حاصل کرنے کے لئے اور درآمد شدہ سامان کی منظوری حاصل کرنے کے لئے چار برس سے کم مدت کے اندر ہی 1400 سے زائد قدیمی قوانین کو نئی شکل دی گئی ہے ۔ اس کے ساتھ ہی کاروباری تنازعات کے فیصلے میں صرف ہونےو الے وقت میں بھی نمایاں کمی ہوئی ہے۔
وزیر اعظم نے اپنی تقریر میں ان دیگر میدانوں کا بھی ذکر کیا ،جہاں زبردست مثبت اقدام کئے گئے ہیں اور ایم ایس ایم ای سیکٹر کے لئے بھی محض 29 منٹ میں ایک کروڑروپے تک کے قرض کی فراہمی کے ذریعہ معاونتی اقدام کئے گئے ہیں۔ وزیراعظم نے اپنی تقریر میں مزید کہا کہ آج بین الاقوامی مالیتی فنڈ اور موڈی جیسی عالمی تنظیموں کو بھی ہندوستان کے مستقبل پر از حد بھروسہ پیدا ہوگیا ہے اور ان کا موقف بھی ہندوستان کے تئیں مثبت ہوگیا ہے ۔ انہوں نے کہا کہ اس کا مقصد ہندوستان کو مختصر ترین مدت میں پانچ کھرب ڈالر کی مالیت کی معیشت بنانا ہے ۔ انہوں نے کہا کہ معیشت کے ہرشعبے میں بہتری پیدا کرنا ازحد ضروری ہے اور مرکزی سرکار بھی ایک ایسی صنعتی پالیسی کی تیاری پر کام کررہی ہے، جو موجودہ حقائق کی وسیع تر اور موثر عکا س ہوں ۔
وزیراعظم نے اس موقع پر اپنی تقریر کے آخر میں کہا کہ عمل آوری میں انسانی مداخلت کو کم سے کم کیا جانا چاہئے اور جدید اورڈجیٹل ٹکنالوجی کا استعمال کیا جانا چاہئے ۔ انہوں نے کہا کہ اس پر مبنی کام کی ثقافت ، پالیسی پر چلنے والی حکمرانی کو فرو ع دے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5855
(Visitor Counter : 73
بندرگاہوں، جہاز رانی اور آبی راستوں کی وزارت
دریائے بارک کی گہرائی میں کھدائی
بدر پور سے بھنگا  تک دریائے بارک  کی طے شدہ گہرائی میں کھدائی کا کام ڈریجنگ کارپوریشن آف انڈیا کو دیا گیا ہے۔
جدول کے مطابق بدر پور اور کریم گنج ٹرمینلوں کی اپ گریڈیشن / تزئین و آرائش کا کام مارچ 2023 تک مکمل کرنا ہے۔
آسام میں آبی گزرگاہوں کو بہتر بنانے کے لیے عالمی بینک کے ذریعے فراہم کردہ سرمائے کے استعمال سے متعلق تفصیلات منسلک ضمیمے میں موجود ہیں۔
ضمیمہ
|
|
پروجیکٹ کے اجزاء
|
|
پروجیکٹ کی لاگت 
|
|
ورلڈ بینک سے ملنے والا کُل فنڈ
|
|
استعمال
|
|
ادارہ جاتی،ریگولیٹری اور حفاظتی مضبوطی
|
|
147
|
|
140.00 کروڑ
|
|
روپےکروڑ میں
|
|
فی صد
|
|
15.34
|
|
18.51
|
|
بحری بیڑے کی حفاظت میں بہتری اور جدید کاری
|
|
175
|
|
57.80
|
|
39.57
|
|
ٹرمینل انفراسٹرکچر میں بہتری
|
|
385
|
|
16.50
|
|
3.45
|
|
پروجیکٹ مینجمنٹ سپورٹ
|
|
63
|
|
24.90
|
|
39.73
|
|
میزان
|
|
770
|
||
|
114.54
|
|
14.88
یہ اطلاع بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔
وزارت دفاع
چنڈی گڑھ میں رکشا منتری کے ذریعے انڈین ایئرفورس کے ورثہ اور تکنیکی پیش رفت کی نمائش کرنے والے ہیریٹیج سینٹر کا افتتاح کیا گیا
جناب راجناتھ سنگھ نے اسے ملک کی خدمت میں انڈین ایئر فورس کے جوانوں کی قربانی اور بے مثل خدمات کے لئے ایک خراج عقیدت قرار دیا
مرکز مستقبل کی نسلوں کے لئے تحریک ایک ذریعے کے طورپر کام کرے گا:رکشامنتری
رکشامنتری جناب راجناتھ سنگھ نے 8مئی 2023 کو چنڈی گڑھ میں انڈین ایئر فورسہیریٹیج سینٹر کا افتتاح کیا۔یہ سینٹر انڈین ایئر فورس کی مالا مال تاریخ اور ورثے کی علامت ہے، جس میں فن پارے ، جداری نقش اور 3ڈی ڈائیروماس کا ذخیرہ ہے، جو اس فورس کے قیام کے بعد سے اس کی پیش رفت کو دکھاتا ہے۔یہ انڈین ایئر فورس کے بہادرانہ کاموں اور سیارہ؍آلات میں ملک کی تکنیکی پیش رفت کی نمائش کرتا ہے۔
سینٹر کی خاص باتوں میں سے ایک سمیلیٹروں کی صف ہے جو زائرین کو آئی اے ایف کی انوینٹری میں مشہور ہوائی جہاز کے اڑان کے سنسنی کو نقل کرنے کی اجازت دیتی ہے اورانہیں اپنے پائلٹ ہونے کا احساس کراتی ہے۔سینٹر جو اب عوام کے لیے کھول دیا گیا ہے،میں ان جنگی مہموں کو وقف گلیارے بھی ہیں، جن میں انڈین ایئر فورس نے حصہ لیا تھا۔ یہ زائرین کو ملک کے دفاع میں انڈین ایئر فورس کے ذریعے ادا کئے گئے اہم کردار کے بارے میں جاننے کا ایک منفرد موقع فراہم کرتے ہیں۔
افتتاح کے بعد اپنے خطاب میں رکشا منتری نے ہیریٹیج سینٹر کو ان تمام لوگوں کی بہادری اور وقف کے لئے ایک وسیت نامہ قرار دیا ، جنہوں نے انڈین ایئر فورس میں خدمات انجام دی ہیں۔ یہ ان کی قربانیوں اور ملک کے تحفظ میں ان کے ذریعے دیئے گئے بے مثل تعاون کی یاد دہانی پر ایک خراج عقیدت ہے۔انہوں نے 1948 کی جنگ ، 1961 میں گوا کی آزادی کی جنگ، 1962، 1965،1971 اورکارگل جنگوں میں انڈین ایئر فورس کی تعاون اور خدمات کو یاد کیا، جس نے اس فورس کی طاقت ، عہد بندی اور پیشہ ورانہ رویے کا مظاہرہ کیا۔
1971 کی جنگ کے تعلق سے جناب راجناتھ سنگھ نے کہا کہ جنگ کے دوران تینوں افواج کے ذریعے دکھائی گئی مشترکہ صلاحیت ، انضمام اور عہد بندی غیر معمولی اور بے مثال تھی۔ انہوں نے کہا کہ جنگ کسی زمین یا طاقت کے لئے نہیں، بلکہ انسانیت اور جمہوریت کے لئے لڑی گئی۔ انہوں نے کہا’’یہ اس بات کا ثبوت ہے کہ ہندوستان ا س بات پر یقین رکھتا ہے کہ ’ناانصافی کہیں بھی ہو ہر جگہ انصاف کے لئے خطرہ ہے‘اور یہ ہمارا فرض ہے کہ ہم کسی بھی طرح کی ناانصافی کے خلاف کھڑے ہوں۔اپنی حکمت عملی کی طاقت کے بل پر جنگ جیتنا اور وہاں کسی طرح کا سیاسی کنٹرول نافذ نہ کرنا ہندوستان کی طاقت کے ساتھ ساتھ اس اقدار اور ثقافتی رحم دلی کی علامت ہے۔‘‘انہوں نے مزید کہا کہ مرکز اسی عہد اور جذبے کا اظہار کرتا رہے گا۔
رکشامنتری نے آگے کہا کہ مرکز مستقبل کی نسلوں کے لئے تحریک کے ذریعے کی شکل میں کام کرے گا۔ انہوں نے کہا ’’انڈین ایئرفورس کے پاس ایک مالامال وراثت ہے اور اسے محفوظ رکھنا اور اس کی نمائش کرنا ہماری ذمہ داری ہے۔یہ سینٹر انڈین ایئر فورس کی تاریخ کو محفوظ رکھنے اور نوجوانوں کو مسلح افواج کی اقدار کو اپنانے کے لئے متحرک کرنے کا ایک اہم ذریعہ بنے گا۔‘‘
اس موقع پر پنجاب کے گورنر اور چنڈی گڑھ کے ایڈمنسٹریٹر جناب بنواری لال پروہت اور ایئراسٹاف ایئر چیف مارشل وی آر چودھری بھی دیگر لوگوں کے ساتھ موجود تھے۔
خواتین اور بچوں کی ترقیات کی وزارت
تغذیہ نتائج کو بہتر بنانے کی کوششیں
نئی دہلی، 18 مارچ : حکومت نے قلت تغذیہ کے مسئلے کو اعلی ترجیح دی ہے اور وہ ملک میں غذائیت کے نتائج کو بہتر بنانے کے لیے پرعزم ہے۔ آنگن واڑی خدمات، پردھان منتری ماترو وندنا یوجنا اور امبریلا انٹیگریٹڈ چائلڈ ڈویلپمنٹ سروسز اسکیم  کے تحت بالغ لڑکیوں کے لیے اسکیم شروع کی ہے تاکہ ملک میں قلت تغذیہ کے مسئلے کو حل کیا جاسکے۔
حکومت نے غذائی اجزاء، ڈلیوری، رسائی اور نتائج کو تقویت دینے کے لیے اقدامات کیے ہیں جن کا فوکس صحت، تن درستی اور قوت مدافعت کو پروان چڑھانا ہے۔ نگرانی اور خدمات کے انتظام کے لیے اضافی غذائیت کی فراہمی کی بروقت نگرانی کے سلسلے میں حکم رانی کو بہتر بنانے کے لیے ایک مضبوط آئی سی ٹی پلیٹ فارم، ’پوشن ٹریکر ‘کے تحت غذائیت کے معیار اور ٹیسٹنگ کو بہتر بنانے اور ڈلیوری کے لیے ٹیکنالوجی سے فائدہ اٹھانے کے لیے بھی اقدامات کیے گئے ہیں۔
کوالٹی اشورینس، ڈیوٹی ہولڈروں کے رول اور ذمہ داریوں، خریداری کے طریقہ کار، شفافیت، کارکردگی اور اضافی تغذیہ کی فراہمی میں احتساب کے بارے میں رہ نما خطوط تیار کیے گئے ہیں۔ حکومت نے ریاستوں / مرکز کے زیر انتظام علاقوں کو ہدایت دی ہے کہ وہ اس بات کو یقینی بنائیں کہ اضافی تغذیہ کا معیار فوڈ سیفٹی اینڈ اسٹینڈرڈز قانون 2006 کے تحت وضع کردہ معیارات اور اس کے تحت بنائے گئے قواعد و ضوابط کے مطابق ہو۔ ریاستوں / مرکز کے زیر انتظام علاقوں کو یہ بھی مشورہ دیا گیا ہے کہ وہ غذائیت اور اس سے متعلقہ بیماریوں کی روک تھام کے لیے آیوش نظاموں کے استعمال کو فروغ دیں۔ غذائی تنوع کی کمی کو پورا کرنے کے لیے آنگن واڑی مراکز میں پوشن واٹیکاؤں کی ترقی کے لیے ایک پروگرام بھی شروع کیا گیا ہے، جس میں غذائیت کے طریقوں میں روایتی علم سے فائدہ اٹھانا شامل ہے۔ مشن پوشن 2.0، جو مربوط تغذیاتی اسپورٹ پروگرام ہے، کے لیے 2021-22 میں بجٹ مختص کیا گیا ہے۔
یہ معلومات خواتین اور اطفال کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں تحریری جواب میں دی۔
وزیراعظم کا دفتر
وزیراعظم نے من کی بات کی تعریف کرنے پر بل گیٹس کا شکریہ ادا کیا
وزیراعظم جناب نریندرمودی نے من کی بات کی ستائش کرنے پر بل گیٹس کا شکریہ ادا کیا
وزیراعظم نے ٹویٹ کیا ہے ۔
‘‘میں اپنے دوست بل گیٹس کی طرف سے ستائش کئے جانے پر ان کا شکریہ ادا کرتا ہوں ،#من کی بات سے ہمارے کرہ ارض کو بہتر بنانے کے بھارت کے عوام کے اجتماعی جذبہ کااظہار ہوتا ہے ، جس کے لئے جناب گیٹس بھی پرجوش ہیں ،بی ایم جی ایف انڈیا کے مطالعہ میں ایس ڈی جی کے ساتھ زبردست حمایت کااظہار کیا گیا’’۔
نوجوانوں کے امور اور کھیل کود کی وزارت
جناب شرد کمار نے نیشنل وار میموریل کا دورہ کیا، گورکھا رجمنٹ کی بہادری کی یاد دلائی
پیرالمپکس میں برونز میڈل حاصل کرنے والے اونچی کود کے کھیلاڑی جناب شرد کمار نے آج نیشنل وار میموریل جا کر پرم چکر سے سرفراز کیے گئے کیپٹن گربچن سنگھ سلاریا کو خراج عقیدت پیش کیا۔ کیپٹن سلاریا کو پہلی گورکھا رائفلس کی تیسری بٹالین رجمنٹ میں کمیشن کیا گیا تھا، جو 1961 کے کانگو بحران کے دوران اقوام متحدہ کی امن قائم کرنے والی فوج کی مدد کے لیے 3000 ہندوستانی فوجیوں کا حصہ تھے۔
خراج عقیدت پیش کرتے ہوئے جناب شرد کمار نے دارجلنگ میں اپنے اسکول کے دنوں کو یاد کیا، جہاں وہ گورکھا رجمنٹ کی بہادری کی کہانیاں سنتے ہوئے بڑے ہوئے تھے۔ انہوں نے کہا، ’’اس رجمنٹ کے بارے میں ایک دلچسپ حقیقت یہ ہے کہ برطانوی بھارت فوج کےد وران تقریباً 10 گورکھا رجمنٹ سروس میں شامل تھے، جن میں سے چھ کو موجودہ ہندوستانی فوج میں منتقل کر دیا گیا تھا، لیکن باقی اب بھی برطانوی حکومت کے تحت برطانوی فوج کے پاس ہیں۔‘‘
اولمپک میڈل فاتح نے کہا، ’’وہ اتنے وفادار ہونے کے لیے جانے جاتے ہیں کہ اب بھی ملکہ برطانیہ کی سیکورٹی میں تعینات ہیں۔ وفاداری ایک ایسی چیز ہے، جس پر گورکھا رجمنٹ ہمیشہ یقین کرتی ہے۔‘‘
انہوں نے میموریل میں نیکسٹ آف کن تقریب کو بھی دیکھا، جو غروب آفتاب سے پہلے ریٹریٹ تقریب سے پہلے ہر شام شہداء کے رشتہ داروں کے ذریعے گلہائے عقیدت پیش کرنے کی ایک رسم ہے۔ اس تقریب میں 32 سیکنڈ کے بگل کال کے ساتھ پرچم کو اتارا جاتا ہے۔
انہوں نے میموریل کی پریکرما کی اور ہندوستانی مسلح افواج کے جنگوں کے بیان اور آپریشن کی نمائش کرنے والی تصویریں دیکھیں۔
نیشنل وار میموریل انڈیا گیٹ سے تقریباً 400 میٹر کی دوری پر واقع ہے۔ اس میں ہندوستانی مسلح افواج کی مختلف پیدل فوج رجمنٹ کے اُن سبھی ہندوستانی فوجیوں کے نام ہیں، جنہوں نے آزاد ہندوستان کی مختلف لڑائیوں، جنگوں، مہمات اور جدوجہد میں اپنی جانیں قربان کی ہیں۔
خواتین اور بچوں کی ترقیات کی وزارت
سی آر پی ایف خواتین اور بچوں کی ترقی کی وزارت کے تعاون سے خواتین کی طاقت کا جشن منانے کے لیے ’’یشسوینی‘‘ کے ساتھ کراس کنٹری بائیک مہم کا اہتمام کر رہی ہے
مجموعی طور پر 150 خاتون سی آر پی ایف افسران 3 اکتوبر کو کراس کنٹری ریلی کے لیے نکلیں گی
ریلی 15 ریاستوں اور 2 مرکز کے زیر انتظام علاقوں سے گزرتے ہوئے تقریباً 10,000 کلومیٹر کا فاصلہ طے کرے گی
سنٹرل ریزرو پولیس فورس، خواتین اور بچوں کی ترقی کی وزارت کے تعاون، ملک کی خواتین کی طاقت یا ناری شکتی کا جشن منانے کے لیے سی آر پی ایف خاتون بائیکرز کے ایک گروپ ’’یشسوینی‘‘ کے ساتھ کراس کنٹری بائیک مہم کا اہتمام کر رہی ہے۔
تین اکتوبر، 2023 کو، مجموعی طور پر 150 خاتون سی آر پی ایف افسران، جنہیں تین ٹیموں میں تقسیم کیا گیا ہے، ایک کراس کنٹری ریلی کا آغاز کریں گی۔ 75 رائل اینفیلڈ  موٹر بائیکس پر سوار، یہ ٹیمیں ہندوستان کے شمالی ، مشرقی  اور جنوبی  خطوں سے اپنا سفر شروع کریں گی۔ آخر میں، وہ سب 31 اکتوبر 2023 کو ہونے والے گرانڈ فینالے کے لیے ایکتا نگر ، گجرات میں اسٹیچو آف یونٹی میں جمع ہوں گی۔ یہ ریلی تقریباً 10,000 کلومیٹر کا فاصلہ طے کرے گی اور 15 ریاستوں اور 2 مرکز کے زیر انتظام علاقوں سے گزرے گی۔ اپنے متعلقہ سفر کے دوران راستے میں بہت سے اضلاع میں مختلف تقریبات کا بھی منصوبہ ہے، جس میں ’’بیٹی بچاؤ بیٹی پڑھاؤ‘‘  کے ٹارگٹ گروپس جیسے اسکول کے بچے اور کالج کی لڑکیاں، خواتین کے سیلف ہیلپ گروپس، این سی سی کے کیڈٹس، سی سی آئیز کے بچے، این وائی کے ایس ممبران، نوعمر لڑکیاں اور لڑکے، آنگن واڑی کارکنان وغیرہ کے ساتھ کے ساتھ بات چیت اور بی بی بی پی چیمپئنز کا استقبال شامل ہیں۔
فورس کے پیغام’’دیش کے ہم ہیں رکھشک‘‘ کو فروغ دینے کے ساتھ ساتھ خاتون بائیکرز نے ’’بیٹی بچاؤ بیٹی پڑھاؤ‘‘ کے سماجی پیغام کو بھی اپنی مہم میں شامل کیا ہے۔ وہ اپنی یونیفارم اور بینرز پر فخر کے ساتھ بی بی بی پی کا لوگو آویزاں کر یں گی، اس طرح پورے ملک میں اس مقصد کی تائید ہو گی۔
۔۔۔۔۔۔۔۔۔۔۔
ش ح۔ا گ۔ن ا۔
U-10199
(Visitor Counter : 13
وزارت اطلاعات ونشریات
دوسروں کی خدمت میں زندگی وقف کرنے والے تین عام لوگوں پر ایک فلم-‘ انویسٹنگ لائف’
ہر جاندار کے منفی حالات جیسے سماجی بائیکاٹ، سڑک حادثوں اور انسان اور جانور کے درمیان تصادم میں زندہ رہنے پر ایک فلم ہے ۔ اس طرح ‘‘ انویسٹنگ لائف’’ کی ہدایت کار ویشالی وسنت کینڈلے نے اپنی 52 منٹ کی غیر فلم پیش کی ہے، جس کا پروڈکشن فلم ڈیویژن نے کیا ہے، جو 51 ویں بین الاقوامی فلم فیسٹول آف انڈیا میں دکھائی گئی ہے۔ آج اسکریننگ کے بعد ہوئی پریس کانفرنس میں ہدایت کار نے کہا ، کہ اسے ایک بایو گرافیکل فلم کے طور پر نہیں دیکھا جانا چاہئے۔ اس میں تین عام شہریوں کے غیر مشروط کام کو پہچان دی گئی ہے۔ انہوں نے کہا کہ ‘‘ وہ بڑی خاموشی سے اور اکیلے ہی سالوں سال اپنی زندگیاں اپنے آس پاس کے علاقوں میں بسنے والے لوگوں کے لئے جیتے ہیں، جس سے انسانیت اور ایکو سسٹم میں بہتری لانے میں مدد ملتی ہے۔ ایسے بہت سارے لوگ ہیں جو زمینی سطح پر کام کررہے ہیں اور بدلے میں وہ کچھ نہیں چاہتے’’۔
فلم میں پیش کردہ سڑک کے حادثے کے سیکوینس پر بات کرتے ہوئے ہدایت کار نے کہا کہ ‘‘ میں اس حادثے کو دکھانے کے حق میں نہیں تھی، یہ میرے لئے بہت بڑا چیلنج تھا۔ میرے اصول مجھے اس بات کی اجازت نہیں دے رہے تھے کہ میں سامعین کے سامنے ایک سڑک حادثے کا سیکوینس شوٹ کروں اور پیش کروں، بہت سارے لوگ میرے اس نظریے کے خلاف تھے لیکن میں نے اس سڑک حادثے کو دکھانے کا فیصلہ کرلیا تھا۔ میں نے اس کے لئے مانٹیجز س کا استعمال کیا جس سے اس سڑک حادثے سے دیئے جانے والا پیغام پورا ہوسکا’’۔ اس فلم میں تین متوازی کہانیوں کو پیش کرنے کے لئے حقیقت پسندی اور استعاروں کااستعمال کیا گیا ہے۔
ہدایت کار نے کہا کہ ، اس فلم میں زمینی سطح پر کام کرنے والے عام لوگوں کو پیش کیا گیا ہے جو دوسروں کی خدمت میں اپنی زندگی وقف کردیتے ہیں۔ لہذا اس کا نام ‘انویسٹنگ لائف’ ہے۔ محترمہ کینڈلے نے فلم کے پیچھے کیا کچھ ہوا اس پر اپنے خیالات کااظہار کرتے ہوئے مزید کہا کہ‘‘ بائیو گرافیز بڑی ہستیوں پر بنتی ہیں لیکن ہماری دنیا میں ہر جاندار پر عام چیز اپنا الگ اور اہم رول ادا کرتی ہیں۔ ایسے سبھی انفرادی رول ہوتے ہیں۔’’
خوراک کی ڈبہ بندی کی صنعتوں کی وزارت
فوڈ پروسیسنگ صنعت کے وزیر مملکت جناب پرہلاد سنگھ پٹیل نے ’بھارت کے لیے مستقبل کا سپر فوڈ‘موضوع پر قومی باجرہ کانفرنس کا افتتاح کیا
ملک میں موٹے اناج کی پیداوار میں اضافہ ہوا ہے
قحط سالی کے وقت موٹے اناج کو اسٹوریج ہاؤس بھی تصور کیا جاتا ہے: جناب پرہلاد سنگھ پٹیل
بھارت کےتغذیاتی نتائج میں بہتری کے لیے باجرہ کو مرکزی دھارے میں لانے کی ضرورت : وزیر مملکت، ایف پی آئی وزارت
ملک کی سب سے قدیم خردنی اشیاء میں باجرہ بھارت کا سپر فوڈ: جناب پرہلاد سنگھ پٹیل
فوڈ پروسیسنگ صنعت کے مرکزی وزیر مملکت جناب پرہلاد سنگھ پٹیل نے آج نئی دہلی میں 'بھارت کے لیے مستقبل کا سپر فوڈ' کے موضوع پر قومی باجرہ کانفرنس کا افتتاح کیا، جس کا اہتمام صنعتی ادارہ ایسوچم نے فوڈ پروسیسنگ صنعت کی وزارت کے تعاون سے کیا۔اس کانفرنس کا انعقاد خوراک اور تغذیاتی تحفظ کو یقینی بنانے کے مواقع اور چیلنجز پر مباحثے کے لیے کیا گیا ۔
کانفرنس میں اپنے افتتاحی خطاب میں مرکزی وزیرجناب پٹیل نے بتایا کہ ملک میں موٹے اناج کی پیداوار 21-2020 میں بڑھ کر 17.96 ملین ٹن ہو گئی ہے جو کہ 16-2015میں 14.52 ملین ٹن تھی اور باجرہ  کی پیداوار بھی اسی مدت میں بڑھ کر 10.86 ملین ٹن ہو گئی ہے۔
جناب پرہلاد سنگھ پٹیل نے کہا کہ عام حالات میں بھی آسانی سے طویل عرصے تک محفوظ رہنے کی صلاحیت کی وجہ سے قحط سالی کے وقت موٹے اناج کو اسٹوریج ہاؤس بھی تصور کیا جاتا ہے۔
قومی باجرہ کانفرنس میں باجرہ کے فوائد کے بارے میں بات کرتے ہوئے ایف پی آئی کے وزیر مملکت جناب پٹیل نے کہا کہ باجرہ ملک کی سب سے قدیم خردنی اشیاء میں سے ایک رہا ہے۔ یہ چھوٹے بیجوں سے اگائی جانےوالی فصل ہے جسے خشک علاقوں میں یا یہاں تک کہ کم زرخیز زمین پر بھی اگایا جا سکتا ہے۔ یہی وجہ ہے کہ اسے بھارت کے سپر فوڈ کے طورپر جانا جاتا ہے۔
مرکزی وزیر نے کہا کہ فصل کا چھوٹا سیزن ہونے کی وجہ سے، باجرہ تقریباً 65 دنوں میں چھوٹے بیج سے تیارہوکر کٹائی کے لائق فصل کے طور پر تیار ہوسکتا ہے۔ باجرہ کے فصل کی یہ خصوصیت دنیا کی گھنی آباد ی والےعلاقوں کے لیے کافی اہم ہے۔ اگر ٹھیک سے اسے ذخیرہ کیا جائے تو باجرہ دو سال یا اس سے زیادہ عرصہ تک محفوظ رہ سکتا ہے۔ انہوں نے کہا کہ بھارت کے تغذیاتی نتائج میں بہتری کے لئے باجرہ کو مرکزی دھارے میں لانے کی ضرورت ہے۔
جناب پرہلاد سنگھ پٹیل نے کہا کہ بھارت سرکار نے باجرہ کی اضافی پیداوار کو دوسری ریاستوں میں منتقل کرنے کی سہولت کے لئے پہلے ہی رہنما اصولوں میں ترمیم کی ہے۔ فصلوں کی خرید شروع ہونے سے پہلے ہی استعمال کرنے والی ریاستوں کی پیشگی مانگوں کو پورا کرنے کے لئے فوڈ کارپوریشن آف انڈیا  کے توسط سے اضافی باجرہ کے بین ریاستی نٹرانسپورٹیشن کا بندوبست کیا گیا ہے۔
بھارت میں باجرہ پیدا کرنے والی اہم ریاستوں میں ہریانہ، اتر پردیش، چھتیس گڑھ، گجرات، راجستھان، مدھیہ پردیش، مہاراشٹر، آندھرا پردیش، کرناٹک، تمل ناڈو اور تلنگانہ شامل ہیں۔
فوڈ پروسیسنگ صنعت کی وزارت میں جوائنٹ سکریٹری جناب منہاج عالم نے دنیا بھر میں باجرہ کے بارے میں بیداری پھیلانے کے بارے میں بات کی کیونکہ بھارت اب دنیا میں باجرےکا 5واں سب سے بڑا برآمد کنندہ ملک ہے۔ انہوں نے بتایا کہ سال 2023 باجرہ کا بین الاقوامی سال ہو گا جو خوراک کے انتخاب میں ویلیو جنریشن اور پائیدار پروڈکٹس کو فروغ دے گا۔ انہوں نے کہا کہ باجرہ کی پیداوار اور پروسیسنگ میں مزید سرمایہ کاری کی ضرورت ہے۔
سماجی انصاف اور تفویض اختیارات کی وزارت
ہم دیویانگ جنوں کے لیے قابل رسائی ہندوستان بنانے کی خاطر کام کر رہے ہیں: وزیر اعظم نریندر مودی
ہم اپنے دیویانگ جنوں کو اس قابل بنا رہے ہیں کہ وہ پیرا لمپکس میں بھی ہندوستان کا ترنگا لہرائیں، جس کے لیے کھلاڑیوں کو خصوصی تربیت دی جا رہی ہے: وزیر اعظم نریندر مودی
77ویں یوم آزادی کے موقع پر وزیر اعظم نریندر مودی نے لال قلعہ کی فصیل سے اپنے خطاب میں کہا کہ وشوکرما یوجنا آنے والے مہینے میں وشوکرما جینتی پر شروع کی جائے گی۔ انہوں نے کہا کہ یہ اسکیم روایتی ہنر رکھنے والے لوگوں کے لیے ہے، یعنی وہ لوگ جو اوزاروں اور اپنے ہاتھوں سے کام کرتے ہیں، یعنی زیادہ تر او بی سی برادری سے تعلق رکھتے ہیں، جیسے بڑھئی، سنار، پتھر مستری، کپڑے دھونے والے لوگ، بال کاٹنے والے بھائی بہن، خاندان ایسے لوگوں کو نئی طاقت دینے کے لیے کام کرے گا۔ یہ اسکیم تقریباً 13-15 ہزار کروڑ روپے کے بجٹ سے شروع کی جائے گی۔
لال قلعہ کی فصیل سے اپنی تقریر میں وزیر اعظم جناب نریندر مودی نے کہا کہ ہم دیویانگ جنوں کے لیے قابل رسائی ہندوستان کی تعمیر کی خاطر کام کر رہے ہیں۔ انہوں نے کہا کہ ہم دیویانگ جنوں کو اس قابل بنا رہے ہیں کہ وہ پیرا لمپکس میں بھی ہندوستان کا ترنگا جھنڈا لہرا سکیں، جس کے لیے کھلاڑیوں کو خصوصی تربیت دی جا رہی ہے۔
اپنی تقریر میں وزیر اعظم جناب نریندر مودی نے کہا کہ آج ہندوستان میں آبادی، جمہوریت اور تنوع  ہے۔ انہوں نے کہا کہ آبادی، جمہوریت اور تنوع کی اس تثلیث میں ہندوستان کے ہر خواب کو پورا کرنے کی صلاحیت موجود ہے۔
وزارت خزانہ
’4.26 فیصد’جی ایس 2023 کے ‘ ، ’ 5.85 فیصد جی ایس 2030 ’ ’6.76 فیصد جی ایس 2061’ کے فروخت  کے لیے نیلامی
نئی دہلی، 7 جون 2021، بھارت سرکار نے قیمت پر مبنی نیلامی کے ذریعے مشتہر شدہ رقم 3000 کروڑ روپئے  کے لیے ‘4.26 فیصد گورنمنٹ سکیورٹی 2023‘،  قیمت پر مبنی نیلامی کے ذریعے مشتہر شدہ رقم 14000 کروڑ روپئے  کے لیے’5.85 فیصد گورنمنٹ سکیورٹی 2030‘ اور  قیمت پر مبنی نیلامی کے ذریعے مشتہر شدہ رقم 9000 کروڑ روپئے  کے لیے’6.76 فیصد جی ایس 2061‘ کی فروخت  کا اعلان کیا ہے۔ بھارت سرکار کو یہ اختیار ہوگا کہ وہ متذکرہ بالا ہر ایک تمسکات میں سے ہر ایک کے لئے 6000 کروڑ روپئے تک کا فاضل سبسکرپشن اپنے پاس رکھ سکتی ہے۔ نیلامی کی کارروائی ریزروبینک آف انڈیا ، ممبئی آفس، فورٹ ممبئی کے ذریعے کئی قیمتوں کے طریقہ کار کا استعمال کرتے ہوئے 11 جون 2021  کے دن انجام دی جائے گی ۔
سکیورٹیز کی فروخت کی مشتہر شدہ رقم کا 5 فیصد تک ، سرکاری تمسکات کی نیلامی سے متعلق غیر مقابلہ جاتی نیلامی سہولت کی اسکیم کے مطابق مجاز افراد اور اداروں کو الاٹ کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں طرح کی بولیاں 11 جون 2021 کو ریزروبینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مقابلہ جاتی بولیاں صبح ساڑھے دس بجے سے گیارہ بجے کے دوران اور مقابلہ جاتی بولیاں صبح ساڑھے دس بجے سے ساڑھے گیارہ بجے کے دوران جمع کی جائیں ۔
نیلامی کے نتائج کا اعلان 11 جون 2021  کو کیا جائے گا اور نیلامی میں کامیاب بولی لگانے والوں کی طرف سے ادائیگی 14 جون 2021  کو کرنی ہوگی۔
یہ سکیورٹیز ریزرو بینک آف انڈیا کے سرکولر نمبر آر بی آئی / 2018-19/ 25 مورخہ 24 جولائی 2018  اس کے ذریعہ جاری کردہ ’مرکزی حکومت کی سکیورٹیز میں وین ایشوڈ ٹرانزیکشن‘ سے متعلق رہنما خطوط کے مطابق ’ وین ایشوڈ ‘ ٹرینگ کے لئے اہل ہوں گی۔
۔۔۔۔۔۔۔۔۔۔۔
ش ح۔ا گ۔ن ا۔
U-5236
(Visitor Counter : 111
زراعت اور کاشتکاروں کی فلاح و بہبود کی وزارت
زرعی لاگت میں تخفیف
نئی دہلی ،9 اگست : زراعت اورکاشتکاروں کے فلاح وبہبود کے وزیرمملکت جناب پرشتم روپالا نے یہ اطلاع دی ہے کہ زراعی پیداوارکے شعبے میں سوائل ہیلتھ کارڈ اسکیم ہمہ گیرطریقے سے تعاون دے رہی ہے ۔ حکومت نے ملک بھرکے تمام کاشتکاروں کو سوائل کارڈ فراہم کرانے کے کام میں ریاستی حکومتوں کی اعانت کے لئے سوائل ہیلتھ کارڈ یعنی ایس ایچ سی متعارف کرائی ہے ۔ یہ کام دوبرسوں کی مدت میں ایک مرتبہ انجام دیاجائیگا ۔ واضح رہے کہ سوائل ہیلتھ کارڈ کاشتکاروں کو ان کی اپنی آراضیات کی مختلف خصوصیات یا نقائص یعنی زرخیزی کے خواص وغیرہ کی صحیح صحیح جانکاری فراہم کرنے کے ساتھ ساتھ مٹی کی صحت اورزرخیزی کی اصلاح اوراضافے کے لئے معقول مقدارمیں زرخیزی عناصر کے استعمال کی سفارشات بھی پیش کرتاہے، جس کے نتیجے میں زرعی پیداواریت میں اضافہ ہوتاہے ۔
قومی پیداوار یت کونسل  نے اپنے مطالعہ میں بتایاہے کہ سوائل ہیلتھ کارڈ کی سفارشات کے مطابق کیمیاوی کھاد کے استعمال کے نتیجے میں 8سے 10فیصد کیمیاوی کھادوں کی بچت ہوئی ہے اورفصلوں کی پیداوار میں 5سے 6فیصد کا اضافہ ہوا ہے۔
نیتی آیوگ
نیتی آیوگ،راک فیلر فاؤنڈیشن اور اسمارٹ پاور انڈیا نے بجلی کی رسائی اور افادیت کی بینچ مارکنگ رپورٹ کا آغاز کیا
نیتی آیوگ، بجلی وزارت، راک فیلر فاؤنڈیشن اور اسمارٹ پاور انڈیا نے آج ہندوستان میں بجلی کی رسائی اور بینچ مارکنگ ڈسٹریبوشن یوٹیلٹیز رپورٹ جاری کی۔ اس رپورٹ کو 10 ریاستوں میں کیے گئے ابتدائی جائزے کی بنیاد پر تیار کیاگیا ہے۔ اس میں ہندوستان کی کل دیہی آبادی کے لگ بھگ 65 فیصد نمائندگی کے ساتھ گھروں، کمرشیل صنعتوں اور اداروں کے 25 ہزار سے زیادہ سیمپل سائز کو شامل کیاگیا ہے۔ اس رپورٹ میں 25 ڈسٹریبوشن یوٹیلٹیز کا جائزہ لیاگیا ہے۔
مانگ  اور سپلائی سائیڈ  یوٹیلٹیز سے حاصل کرنے کے مقصد کے ساتھ رپورٹ اس طرح ہے۔
- ان ریاستوں سمیت پورے ملک میں بجلی کی رسائی کی صورتحال کا جائزہ لینا اور بامعنی پہنچ بنانے والے سبھی ڈائی مینشن کے ساتھ یوٹیلیٹز کی تقسیم کرنا۔
- پائیدار اور ٹھوس رسائی کے ڈرائیوروں کی شناخت اور بجلی کی رسائی فراہم کرنے کے لئے بینچ مارک، یوٹیلیٹز کی صلاحیت ۔
- ٹھوس بجلی کی پہنچ بڑھانے کے لئے سفارشات کو تیار کرنا اس رپورٹ کی اہم اور کلیدی نتائج ہیں۔
- کم وبیش 92 فیصد گراہکوں نے اپنے اپنے حدود کے 50 میٹر کے دائرے کے اندر بجلی کے بنیادی ڈھانچے کی مجموعی دستیابی کی اطلاع دی۔ البتہ ان میں سبھی کے پاس کنکشن نہیں ہے۔ اس کی ابتدائی وجہ گھروں کے نزدیک بجلی کے کھمبے سے دوری ہے۔
- اس سروے میں شامل 83 فیصد صارفین کے پاس گرڈ پر مبنی بجلی کی پہنچ ہے۔ ان کے علاوہ باقی 13 فیصد یا تو غیر گرڈ وسائل کا استعمال کررہےہیں یا بجلی کا استعمال نہیں کررہے ہیں۔
- گراہکوں کے سبھی زمروں میں بجلی کی سپلائی میں لگ بھگ 17 گھنٹے ہر روز کا بڑا سدھار ہوا ہے۔
- لگ بھگ 85 فیصد گراہکوں نے اس بات کی جانکاری دی کہ ان کے پاس میٹر پر مبنی بجلی کنکشن ہے۔
- گھریلو صارفین میں 83 فیصد کے پاس بجلی کی پہنچ ہے۔
یوٹیلیٹی سروسز کے ساتھ گراہکوں کی مجموعی تسلی کی سطح کا جائزہ لینے کے لئے ایک اطمینان بخش انڈیکس تشکیل دیا گیا۔ اس کے مطالعے سے پتہ چلتا ہے کہ سروے میں شامل 66 فیصد گراہک مطمئن ہیں۔ ان میں 74 فیصد اور 60 فیصد دیہی صارفین ہیں۔
اس رپورٹ کو جاری کرنےکے دوران نیتی آیوگ کے چیئرمین راجیو کمار نے کہا کہ اس رپورٹ نے سرکار ی اسکیموں جیسے پردھان منتری سہج بجلی ہر گھر یوجنا اور دین دیال اپادھیائے گرام جیوتی یوجنا کے فائدوں کو اجاگر کیاگیا ہے، جنہیں دیہی دیہی علاقوں کے ساتھ ساتھ شہری علاقوں میں بھی حاصل کیاگیا ہے۔ انہوں نے راک فیلر فاؤنڈیشن کو سوجھاؤ یعنی تجویز پیش کی ہے کہ وہ بجلی وزارت کےساتھ قریبی ساجھیداری کی رپورٹ میں اجاگر کیے گئے امور کو حل کرنے پر توجہ دیں۔ اس کے علاوہ تین اہم شعبوں پنجاب میں ڈی بی ٹی اسکیموں سے سیکھنا، ٹیرف کو آسان بنانا اور اعلیٰ کارکردگی والے انڈین ڈس کوم کے بہترین طریقوں کو اجاگر کیاگیا ہے۔
انہوں نے زور دیتے ہوئے کہا کہ پالیسی ضابطے پر عمل آوری میں بہتری، بنیادی ڈھانچے اور استعمال کی صلاحیت سازی کے شعبوں سے متعلق رپورٹ کی اہم سفارشات کا بجلی کی تقسیم کے شعبے میں سدھار کے لئے بامقصد استعمال کیا جائے گا۔
اسمارٹ پاور انڈیا کے سی ای او جے دیپ مکھرجی نے بتایا کہ بجلی کے کنکشن فراہم کرنےمیں ہندوستان کی حصولیابیاں اس کے اس عہد کو اجاگر کرتا ہے کہ وہ گرڈ سے جڑے تمام گراہکوں کو 24 گھنٹے معیاری اور بھروسے مند بجلی کی سپلائی کو یقینی بانے کے چیلنجوں کو حل کرنےکی صلاحت رکھتا ہے۔
...............................................................
م ن، ح ا، ع ر
U-67672
(Visitor Counter : 160